CELEX: 62019CN0065
Language: bg
Date: 2019-01-29 00:00:00
Title: Дело C-65/19 P: Жалба, подадена на 29 януари 2019 г. от Кралство Испания срещу решението, постановено от Общия съд (девети разширен състав) на 15 ноември 2019 г. по дело T-399/11, Banco Santander и Santusa/Комисия

25.3.2019   
            
            
               BG
            
            
               Официален вестник на Европейския съюз
            
            
               C 112/37
            
         
      Жалба, подадена на 29 януари 2019 г. от Кралство Испания срещу решението, постановено от Общия съд (девети разширен състав) на 15 ноември 2019 г. по дело T-399/11, Banco Santander и Santusa/Комисия
      (Дело C-65/19 P)
      (2019/C 112/43)
      Език на производството: испански
      
         Страни
      
      
         Жалбоподател: Кралство Испания (представител: M. A. Sampol Pucurull)
      
         Друга страна в производството: Banco Santander, S.A. и Santusa Holding, S.L. и Европейска комисия
      
         Встъпили страни в подкрепа на жалбоподателя в първа инстанция: Федерална република Германия и Ирландия
      
         Искания на жалбоподателя
      
      
                  —
               
               
                  да се уважи настоящата касационна жалба и да се отмени решението на Общия съд от 15 ноември 2018 г. по дело T-399/11 RENV Banco Santander, S.A. и Santusa Holding, S.L. срещу Европейската комисия (1);
               
            
                  —
               
               
                  да се отмени член 1, параграф 1 от обжалваното решение, доколкото в Решение 2011/282/ЕС на Комисията от 12 януари 2011 година относно данъчната амортизация на финансовата репутация за придобиване на дялови участия в чуждестранни дружества № C 45/07 (ex NN 51/07, ex CP 9/07), приведено в действие от Испания (2), се приема, че въпросната данъчна мярка представлява държавна помощ и
               
            
                  —
               
               
                  да се осъди ответника да заплати съдебните разноски.
               
            
         Основания и основни доводи
      
      Касационната жалба се основава на едно-единствено основание за обжалване, което би следвало да доведе до отмяната на обжалваното решение. Испания поддържа, че Общият съд е допуснал грешка при прилагането на правото на Съюза по смисъла на член 58 от Статута на Съда, като е дал погрешно тълкуване на член 107, параграф 1 от Договора и по-специално на понятието за селективност на държавните помощи, съдържащо се в този член. Това единствено касационно основание може да се раздели на четири части:
      
                  —
               
               
                  на първо място, Испания счита, че Общият съд определил погрешно референтната рамка на данъчната мярка, която не съвпада с посочената в обжалваното решение;
               
            
                  —
               
               
                  на второ място, Испания счита, че в обжалваното решение е допусната грешка при прилагане на правото, като не е прието, че данъчното третиране на финансовата репутация представлява мярка с общ характер или самостоятелна и специфична референтна рамка;
               
            
                  —
               
               
                  на трето място, Испания защитава тезата, че в съдебното решение е допусната грешка при прилагане на правото и като не е определена правилно целта на референтната рамка, а даденият сравнителен анализ, който изисква касационното решение по дело World Duty Free (3) (C-20/15 P и C-21/15 P), е неправилен;
               
            
                  —
               
               
                  на четвърто място, грешката в идентифицирането на съставен елемент от референтната марка води до грешка при прилагане на правото при възлагането на доказателствената тежест.
               
            
         (1)  Решение от 15 ноември 2018 г., Banco Santander и Santusa/Комисия (T-399/11 RENV, EU:T:2018:787).
      
         (2)  ОВ L 135, 2011 г., стр. 1.
      
         (3)  Решение от 21 декември 2016 г., Комисия/World Duty Free Group и др. (C-20/15 P и C-21/15 P, EU:C:2016:981).